फेडरल बँक भारताची पहिली फेशियल पेमेंट सिस्टम SmilePay™ लाँच करणारी बँक

पुणे : फेडरल बँक, भारतातील आघाडीची खासगी क्षेत्रातील बँकेने SmilePay लाँच करण्याची घोषणा केली. हे क्रांतिकारी तंत्रज्ञान ग्राहकांना केवळ त्यांच्या चेहऱ्याचा वापर करून व्यवहार पूर्ण करण्याची परवानगी देते. स्वातंत्र्यानंतरच्या ७८ व्या वर्षात भारतात हे उत्पादतं लाँच केले गेले आहे, ज्यामुळे आर्थिक स्वातंत्र्य आणि सोयीसाठी महत्त्वाचे पाऊल आहे. ग्लोबल फिनटेक फेस्टमध्ये फेडरल बँकेच्या कार्यकारी संचालक शालिनी वॉरियर यांनी SmilePay चे उद्घाटन केले.

भारतातील दोन सर्वात मोठ्या कॉर्पोरेट घराण्यांपैकी रिलायन्स रिटेल आणि अनन्या बिर्ला यांच्या नेतृत्वातील स्वातंत्रा मायक्रो हाउसिंग (SMHFC) यांनी त्यांच्या ग्राहकांसाठी निवडक आउटलेट्स/शाखांमध्ये या नाविन्यपूर्ण तंत्रज्ञानाचा प्रायोगिक वापर सुरू केला आहे.

फेडरल बँकेच्या कार्यकारी संचालक शालिनी वॉरियर यांनी सांगितले, “SmilePay हा केवळ एक उत्पादन नाही; तर हे अधिक जोडलेल्या आणि कार्यक्षम आर्थिक पर्यावरणाकडे जाणारे पाऊल आहे. आम्ही या तंत्रज्ञानामुळे आमच्या ग्राहकांच्या बँकिंग अनुभवात होणारा बदल पाहण्यास उत्सुक आहोत.”

हेही वाचा – रिलायन्स कडून जिओ फोनकॉल एआय फीचर लॉन्च, जाणून घ्या कोणत्या गोष्टी होणार सोप्या?

फेडरल बँकेचे CDO, इंद्रनील पंडित यांनी पुढे म्हटले, “रोख रक्कम, कार्ड, QR कोड, वियरेबल्स आणि आता केवळ एका स्मिताने व्यवहार पूर्ण करण्याचे तंत्रज्ञान हे एक उत्साहवर्धक ग्राहक अनुभव आहे.”

रिलायन्स रिटेलच्या निवडक आउटलेट्समध्ये पेमेंट सिस्टीमची ओळख करून देताना, रिलायन्स रिटेलचे संचालक व्ही सुब्रमण्यम म्हणाले, “रिलायन्स रिटेलमध्ये आम्ही ग्राहकांच्या अनुभवात वाढ करणारे अत्याधुनिक तंत्रज्ञान समाविष्ट करण्यासाठी कटिबद्ध आहोत. SmilePay हे आमच्या ग्राहकांसाठी अखंड, सुरक्षित आणि नाविन्यपूर्ण समाधान देण्याच्या आमच्या दृष्टीकोनाशी पूर्णपणे जुळते.”

“अनन्या बिर्ला यांच्या दृष्टीकोनाशी जुळून, स्वातंत्रा मायक्रो हाउसिंग (SMHFC) घराच्या मालमत्तेच्या अधिग्रहणाची सुविधा देऊन आंतरपीढी समतोल निर्माण करण्यास मदत करते. ग्राहक-केंद्रिततेवर लक्ष केंद्रित करून, SMHFC आमच्या ग्राहकांसाठी परवडणारे, सोयीचे, सुरक्षित आणि अखंड समाधान प्रदान करणार आहे. आम्ही फेडरल बँकेसोबत भागीदारी केल्याचा आनंद घेत आहोत आणि SmilePay द्वारे प्रदान केलेले समाधान या दिशेने एक खरेच नाविन्यपूर्ण पाऊल आहे,” असे SMHFC चे संचालक विनीत चत्त्री यांनी सांगितले.

SmilePay चे मुख्य वैशिष्ट्ये आणि फायदे :

अनोखीसुविधा: ग्राहकांना रोख रक्कम, कार्ड किंवा मोबाइल डिव्हाइसेस सोबत न घेता व्यवहार पूर्ण करण्याची सुविधा.

व्यापारीकार्यक्षमता वाढवणे: काउंटरवर प्रभावी व्यवस्थापन आणि अखंड व्यवहार प्रक्रिया करण्यास मदत.

सुरक्षितता: UIDAIचे सुरक्षित फेस ऑथेंटिकेशन सेवा वापरून सुरक्षित आणि विश्वासार्ह व्यवहार सुनिश्चित.

वापरण्याससुलभ: केवळ चेहरा स्कॅन करून खरेदी पूर्ण करण्याची एक साधी, सहजगत्या इंटरफेस.

SmilePay सुरुवातीला फेडरल बँक ग्राहकांसाठी उपलब्ध असेल, ज्यासाठी व्यापारी आणि ग्राहक दोघांनाही बँकेत खाते असणे आवश्यक आहे. फेडरल बँक लवकरच या सेवेचा विस्तार करण्याची आणि त्याच्या पोहोचव्या विस्तारासाठी धोरणात्मक भागीदारीचा शोध घेण्याची योजना आखत आहे.